Gayle
జూన్‌ 6న క్రిస్‌ గేల్‌ 10 వేల పరుగులు బ్యాట్‌ వేలం
న్యూఢిల్లీ: టి20 క్రికెట్‌లో పదివేల పరుగులు పూర్తి చేసిన తొలి క్రికెటర్‌గా వెస్టిండీస్‌ విధ్వంసక బ్యాట్స్‌మెన్‌క్రిస్‌ గేల్‌ చరిత్ర సృష్టించిన సంగతి తెలిసిందే.రాజ్‌కోట్‌లోని సౌరాష్ట్ర క్రికెట్‌ అసోసియేషన్‌ స్టేడియంలో గుజరాత్‌ లయన్స్‌తో జరిగిన మ్యాచ్‌లో క్రిస్‌ గేల్‌ ఈ ఘనతను సాధించాడు. పదివేల పరుగులు సాధించిన గేల్‌ బ్యాట్‌ జూన్‌ 6న వేలంవేయనున్నారు. ఈమ్యాచ్‌లో38 బంతులు ఆడి క్రిస్‌ గేల్‌ 7 సిక్సర్లు,5 బౌండరీలతో 77 పరుగులు చేశాడు.మొదట బ్యాటింగ్‌ చేసిన బెంగళూరు నిర్ణీత 20 ఓవర్లలో 2 వికెట్లు కోల్పోయి 213 పరుగులు చేసింది.బెంగళూరు ఓపెనర్లు క్రిస్‌ గేల్‌,కోహ్లీ హాఫ్‌ సెంచరీలతో చెలరేగారు.ఈ మ్యాచ్‌లో టి20ల్లో పదివేల పరుగులు చేసిన తొలి ఆటగాడిగా వరల్డ్‌ రికార్డు సృష్టించాడు గేల్‌. ఇక కోహ్లీ 50 బంతుల ఆడి 7 బౌండరీలు,1 సిక్సర్‌ సాయంతో 64 పరుగులు చేశాడు. వీరిద్దరి జోడీ తొలి వికెట్‌కు 122 పరుగుల భాగస్వామ్యాన్ని నెలకొల్పారు. అనంతరం 214 పరుగుల టార్గెట్‌తో బరిలోకి దిగిన గుజరాత్‌ లయన్స్‌ జట్టు నిర్ణీత 20 ఓవర్లలో 7 వికెట్లు కోల్పోయి 192 పరుగులు చేసింది. దీంతో బెంగళూరు 21 పరుగుల తేడాతో విజయం సాధించింది.ఈ మ్యాచ్‌లో ప్రపంచ రికార్డు నెలకొల్పిన క్రిస్‌ గేల్‌ మ్యాన్‌ ఆఫ్‌ ది మ్యాచ్‌గా నిలిచాడు.